OFK Kikindu je tada vodio Milutin Šoškić

KIKINDA - Fudbaleri OFK Kikinde pobedili su davne 1977. godine ekipu Aberdina rezultatom 2:1 u prijateljskom meču, a škotski klub je tada vodio Aleks Ferguson.Uspešniji od Fergusona bio je Milutin Šoškić, tada trener početnik, a ranije vrsni igrač i učesnik finala Kupa šampiona u dresu Partizana. Ferguson je sa istom ekipom samo sezonu kasnije osvojio Kup pobednika kupova.Jedan od učesnika, za Kikindu istorijskog duela, golman Milorad Popović priseća se tog meča i kaže da mu je i dan danas drago kada se pokrene priča o tome kako je njegova generacija bila bolja od Fergusonove."Pošto život stvara drame, godinama kasnije Fergusona je vozio jedan moj prijatelj koji taksira u Engleskoj. U živom razgovoru, Ferguson je zaključio da taksista ima akcenat i pitao ga odakle, a ovaj objasnio da je iz Jugoslavije, iz jednog malog mesta - Kikinde. Legendarni Fergi odmah se setio gde je, šta je, koliko se divno proveo, ali i kako je izgubio od nas", rekao je Popović.Popović dodaje da je Aberdin već 1978. uzvratio gostoprimstvo Kikinđanima, a u revanš meču Škoti su slavili sa 2:1.Ferguson je 1986. godine preuzeo Mančester junajted sa kojim će se rastati na kraju ove sezone.

Kurir